เป็นไทรรอยด์เป็นพิษทำไมให้กินยาแอสไพรินทุกเช้าวันละ1เม็ดก่อนอาหาร
สวัสดีค่ะ ไทรอยด์เป็นพิษเป็นภาวะที่ร่างกายมีการสร้างฮอร์โมนไทรอยด์ออกมามากผิดปกติ ซึ่งมีสาเหตุได้หลายอย่าง เช่นภูมิคุ้มกันในร่างกายตัวเองผิดปกติ หรือมีก้อนเนื้อที่สร้างฮอร์โมน อาจทำให้เกิดอาการ ใจสั่น เวียนศีรษะ มือสั่น เหงื่อออกมาก กินจุ หิวบ่อย แต่น้ำหนักลด ท้องเสีย ตาโปน อาจจะร้ายแรงก็คือใจสั่นจนมีหัวใจเต้นผิดจังหวะได้การรักษาภาวะไทรอยด์เป็นพิษคือการใช้ยาเพื่อลดระดับฮอร์โมนไทรอยด์ ถ้าไม่ตอบสนองต่อยาจึงจะมีการรักษาอื่นๆเช่นการกลืนแร่ หรือการผ่าตัดต่อไปไม่น่าจะมีข้อบ่งชี้การใช้ยาแอสไพรินซึ่งเป็นยาต้านการแข็งตัวของเลือดในกรณีไทรอยด์เป็นพิษ อาจจะมีโรคอื่นๆที่เกี่ยวข้องเช่นโรคเบาหวาน ความดันโลหิตสูง เส้นเลือดในสมองตีบในอดีต ประกอบกับมีอายุมากที่อาจเป็นข้อบ่งชี้การใช้แอสไพรินร่วมด้วย แนะนำการปรึกษากับแพทย์ที่ดูแลโดยตรงอีกครั้ง